《落花八首寄和旡恙 其五》
唐代·张鸿

婪尾年年青帝回，惯看花落又花开。低飞万里原含怨，寂度三春幸少才。

遇雨方知思旧苑，避风何处筑高台。相思脉脉凭谁寄，送尽馀晖一望哀。

作者简介：连州桂阳人。哀帝天祐二年登进士第。因见唐将亡，遂归乡隐居不仕。晚年时，曾及识诗人孟宾于，约活至五代中期。能诗。